Държавен вестник, бр. 40, 2003 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  40
з) да спазва изискванията, свързани с опазване на
околната среда, защитените със закон територии и
обекти (паметници на културата), националната си-
гурност, отбраната на страната и обществения ред;
и) да съгласува идейните и работни проекти във
връзка с получаването на разрешение от съответните
компетентни органи;
к) да не прехвърля на трети лица правата и задъл-
женията по концесионния договор без съгласието на
концедента.
1.7. Права и задължения на концедента
1.7.1. Основни права на концедента:
а) да получава от концесионера дължимите конце-
сионни възнаграждения при условия и срокове, опре-
делени в концесионния договор;
б) да придобие правото на собственост върху из-
вършените подобрения, както и пълната съпътстваща
документация;
в) запазва правото си на собственост върху обекта;
г) да има неограничен достъп до обекта, както и
правото да получава всякаква допълнителна информа-
ция във връзка с предоставената концесия, включи-
телно и документация;
д) право да прекрати едностранно договора за кон-
цесия при неизпълнение на задължения и условия по
концесията от страна на концесионера;
е) да контролира изпълнението на задълженията
от страна на концесионера по концесионния договор.
1.7.2. Основни задължения на концедента:
а) да не пречи на концесионера да осъществява
правата си по концесията освен в предвидените в нор-
мативен акт и в концесионния договор случаи;
б) да съгласува своевременно предоставените от
концесионера комплексен план, инвестиционна прог-
рама и работни проекти.
1.8. В концесионния договор могат да бъдат посо-
чени и други права и задължения на страните извън
посочените по-горе.
1.9. Определя следните видове гаранции за изпъл-
нение задълженията по концесионния договор
1.9.1. Безусловни неотменяеми банкови гаранции
от първокласна българска банка за гарантиране из-
пълнението на задължението за заплащане на конце-
сионното възнаграждение:
а) първата година след изтичане на 12 месеца от сключ-
ването на концесионния договор гаранцията е в размер
20 % от годишното концесионно възнаграждение и се
представя до 31 януари на обезпечената година;
б) за всяка следваща година гаранцията е 20 % от
годишното концесионно възнаграждение, дължимо за
съответната година, платено през предходната година,
и се представя до 31 януари на обезпечената година.
1.9.2. За обезпечение на задължението за изпълне-
ние на инвестиционната програма—20 % от стойността
на съгласуваните с концедента инвестиционни разхо-
ди за годината на изпълнение на инвестиционната
програма. Паричната гаранция се внася в тридесет-
дневен срок след приемане на инвестиционната прог-
рама. След получаване на разрешение за ползване на
обекта концесионерът получава обратно внесената
парична гаранция, обезпечаваща изпълнението на ин-
вестиционната програма.
1.10. Неустойки при неизпълнение, забавено или
лошо изпълнение от страна на концесионера на дого-
ворните задължения се предвиждат в самия концеси-
онен договор.
2. Възлага на кмета на община Пловдив да органи-
зира конкурса за избор на концесионер, като в кон-
курсната комисия включи по един общински съвет-
ник от политически представителните групи, посочен
от ръководствата им, и един нечленуващ в група об-
щински съветник.
Председател: Стр. Денков
21903
ОБЩИНА ПОЛСКИ ТРЪМБЕШ
РЕШЕНИЕ № 707
от 27 март 2003 г.
На основание чл. 21, ал. 1, т. 8 ЗМСМА, чл. 69, чл. 71,
ал. 1, т. 1 и ал. 2 и чл. 72 ЗОС във връзка с чл. 5 и 7 от
Наредбата за предоставяне на общински концесии
Общинският съвет—гр. Полски Тръмбеш, реши:
I. Открива процедура за предоставяне на концесия
за срок 5 години на следните язовири:
1. язовир с площ 80,473 дка в местността “Солу-
джак”—имот № 000244 по плана за земеразделяне на
с. Орловец с начална тръжна цена 3700 лв. и депозит за
участие 370 лв.;
2. язовир с площ 34,638 дка в местността “Дермен
генеш”—имот № 000322 по плана за земеразделяне на
с. Орловец с начална тръжна цена 2010 лв. и депозит за
участие 201 лв.;
3. язовир с площ 24,621 дка в имот № 000060 по
плана за земеразделяне на с. Вързулица с начална тръж-
на цена 990 лв. и депозит за участие 99 лв.;
4. язовир с площ 65,491 дка в имот № 000062 по
плана за земеразделяне на с. Вързулица с начална тръж-
на цена 2377 лв. и депозит за участие 238 лв.
II. Концесионерът да се определи чрез провеждане
на търг, за участие в който се заплаща определеният
депозит в касата на общината в рамките на работното
време до деня, определен за провеждане на търга.
III. Други условия:
1. концесионерът се задължава да спазва изисква-
нията относно стопанисването и експлоатацията, пред-
писани от комисията, извършваща ежегодни проверки
на техническото състояние на язовирите, и от тръжна-
та документация;
2. концесионерът се задължава да ползва язовира
съгласно предназначението му и при необходимост от
ремонт и ново строителство да извършва същите след
писмено одобрение от концедента и след извършване на
съгласуванията, предвидени в нормативните актове;
3. концесионерът се задължава да не предоставя на
трети лица права върху язовира—предмет на концеси-
ята, и да не го обременява с никакви тежести (ипотека,
залог и др.);
4. концесионерът се задължава да провежда конце-
сионните дейности при спазване на изискванията на
екологичната нормативна уредба и цялото останало
българско законодателство, което засяга концесията;
5. концесионерът се задължава след изтичане сро-
ка на договора да предостави обратно на концедента
обектите—предмет на концесията, в състояние, годно
за експлоатация;
6. началният срок за осъществяване на концесията е
един месец от подписването на концесионния договор;
7. определя гаранции за изпълнение на концесионния
договор за всеки от посочените обекти в размер 300 лв.
IV. Упълномощава кмета на общината да назначи
комисия в състав, определен съгласно решение № 706
от 27.III.2003 г., която да организира провеждането на
търга за концесията на обектите.
Председател: Ст. Стефанов
21707